Der Tunnel

Der Tunnel er en  tysk dramafilm fra 2001 regissert av Roland Suso Richter. Filmen er delvis basert på en sann historie som handler om hvordan en gruppe mennesker gravde en tunnel under Berlinmuren for å hente venner og familie fra Øst-Berlin til Vest-Berlin. I 1960-årene ble det gravd mange slike tunneler under Berlinmuren, men denne er spesielt kjent, ettersom gruppen, av økonomiske grunner, inngikk en avtale med den amerikanske fjernsynskanalen NBC om lov til å filme en dokumentar om tunnelgravingen. På denne måten ble historien om den 126 meter lange tunnelen verdenskjent.

Plot 
Hovedkarakteren er Harry Melchior (Heino Ferch), han er basert på den ekte tunnelgraveren, Hasso Herschel.

Sjøl om han er fengsla for rolla han spilte under opprøret i juni 1953 i Øst-Tyskland (DDR) deltar han i DDR-mesterskapet i svømming i 1961 og vinner. Han flykter til Vest-Berlin forkledd med et falskt pass. Bestekameraten hans, Matthis (Sebastian Koch) klarer å rømme gjennom kloakken, mens Matthis sin gravide venninne Carola (Claudia Michelsen) ikke greide å komme seg ut av Øst-Berlin. Harry sin elskede søster, Lotte (Alexandra Maria Lara) og mannen og dattera hennes er mer usikre på å forlate DDR.

Harry og Matthis er fast bestemt på å få dem de er glad i ut av DDR, og fordi alle rutene over jorda er strengt vokta, begynner de å sjekke mulighetene for å stikke av under jorda. Matthis er ingeniør og de slår seg sammen med noen få folk til for å få til dette. Først med Vittorio 'Vic' Constanza (Mehmet Kurtulus) og Fred van Klausnitz (Felix Eitner). De finner en ubrukt fabrikk like ved veggen der det er mye plass under jorda. Senere blir Fritzi Scholz (Nicolette Krebitz) med. Hennes forlovede er også fanga i øst. 

Jobben med gravinga er sein, tung og av og til farlig, og gruppa tar motvillig inn flere hjelpere. I løpet flere måneders arbeide tar tunnelen form sånn som Matthis har designa den. Da lederne oppdager et filmcrew fra NBC i byen overbeviser de NBC om at de må hjelpe dem økonomisk mot at de får enerett på å filme gravinga og den eventuelle rømminga fra DDR.

I mellomtida var kontakta med de som skulle rømme fra DDR farlig, men nødvendig. Vic som er amerikansk statsborger kan reise fritt fram og tilbake mellom øst og vest. Han holder kontakta med Lotte og Carola. Carola har blitt svartmalt av Stasi, om ikke hun jobber for dem vil staten ta fra henne ungen hun snart skal føde. Hun sladrer på Vic og han holdes igjen når han prøver å reise tilbake til Vest-Berlin. Han sleppes etter en stund, men kan ikke reise tilbake til øst etter det. Heiner, som Fritzi er glad i, prøver å stikke av over piggtråden og veggene, men blir skutt av grensepolitiet (Grepos) og de lar ham ligge å dø i en scene som speiler det som skjedde med Peter Fechter.

Oberst Krüger (Uwe Kockisch) er den som følger med på anstrengelsene for å stoppe tunnelgravere og andre forsøk på «illegal emigrasjon» fra Stasi sin side.

Endelig er alt på plass for at den planlagte rømminga skal kunne finne sted. Det er rundt 30 som skal stikke av, og de blir varsla selv om Stasi følger nøye med. Stasi reiser hjem til Fred enkemamma for å arrestere henne, men hun dreper seg sjøl før de greier det.

Carola har tilstått til Lotte at hun har sladret til Stasi, men sverger at hun kan stoles på nå. Hun gir ungen sin til Lottes familie og lokker skyggen fra Stasi langt bort fra der folkene skal flykte fra. Fritzi krysset grensa med et falskt pass, og Harry gjennom tunnelen. Harry overfaller en grensevakt og tar uniforma, stålhjelmen og geværet fra han og blander seg med troppene som opererer i området. Folkene som skal flykte samler seg på en kafe på andre siden av gata fra bygningen der tunnelen begynner, og Fritzi henter dem over etterhvert. Det blir anspent når Oberst Krüger kommer nærmere, og jager dem gjennom tunnelen. De har satt opp et trafikkskilt i den som angir grensa med den franske sektoren i Vest-Berlin, og Krüger og folka hans har politisk vett nok til å stoppe der.

Hovedrolleinnehavere 
 Heino Ferch som Harry Melchior
 Nicolette Krebitz som Friederike 'Fritzi' Scholz
 Sebastian Koch som Matthis Hiller
 Alexandra Maria Lara som Lotte Lohmann

Utmerkelser 
 2001: Bayerischen Filmpreis tildelt regissøren
 2001: Deutschen Fernsehpreis 
 2002: Goldenen Kamera tildelt Heino Ferch
 2002: Ved utdelingen av Jupiterprisen ble filmen utnevnt til årets beste fjernsynsfilm.

Eksterne lenker 
 

Tyske dramafilmer
Filmer fra 2001
Filmer om den kalde krigen
Historiske filmer
Tyskspråklige filmer